Source: https://ficek.sk/pocita-sa-vyska-vyzivneho-z-platu-na-zmluve-alebo-sa-rataju-do-toho-aj-nadcasy-16183
Timestamp: 2019-11-12 17:00:52+00:00
Document Index: 17187525

Matched Legal Cases: ['§ 62', 'súd ', 'súd ', 'súd ', 'Súd ', 'Súd ', 'súd ', 'súd ']

[2019] Počíta sa výška vyžívného z platu na zmluve… | Právna Poradňa '
Otázka: Počíta sa výška vyžívného z platu na zmluve alebo sa rataju do toho aj nadčasy
Chcel by som vedieť či sa počíta výška vyžívného z platu na zmluve alebo či sa rataju do toho aj nadčasy. Na zmluve 620 Eur a priemer za rok 800 EUR z nadčasmi. Koľko môžem rátať s výživným, keď mam výdavky 250 Eur.
Odpoveď: Počíta sa výška vyžívného z platu na zmluve alebo sa rataju do toho aj nadčasy
podľa § 62 zák. č. 36/2005 Z. z. o rodine: “1) Plnenie vyživovacej povinnosti rodičov k deťom je ich zákonná povinnosť, ktorá trvá do času, kým deti nie sú schopné samé sa živiť.2) Obaja rodičia prispievajú na výživu svojich detí podľa svojich schopností, možností a majetkových pomerov. Dieťa má právo podieľať sa na životnej úrovni rodičov. 3) Každý rodič bez ohľadu na svoje schopnosti, možnosti a majetkové pomery je povinný plniť svoju vyživovaciu povinnosť v minimálnom rozsahu vo výške 30 % zo sumy životného minima na nezaopatrené neplnoleté dieťa alebo na nezaopatrené dieťa podľa osobitného zákona. 4) Pri určení rozsahu vyživovacej povinnosti súd prihliada na to, ktorý z rodičov a v akej miere sa o dieťa osobne stará. Ak rodičia žijú spolu, prihliadne súd aj na starostlivosť rodičov o domácnosť. 5) Výživné má prednosť pred inými výdavkami rodičov. Pri skúmaní schopností, možností a majetkových pomerov povinného rodiča súd neberie do úvahy výdavky povinného rodiča, ktoré nie je nevyhnutné vynaložiť.” Súd skúma odôvodnené potreby dieťaťa ako aj schopnosti, možnosti a majetkové pomery povinného. Je jedno akú máte sumu, na zmluve. Súd si môže vyžiadať vaše výplatné pasky, výpis z účtu a pod. Pokiaľ ste podnikateľský subjekt, ste povinný preukázať svoje prijmy a predložiť doklady. Výdavky musia byť nevyhnutné, inak súd na ne nemusí prihliadnuť. Neexistuje tabuľka na určenie výživného, súd posudzuje každý prípad a jeho okolnosti samostatne.